JohanHeinsen/ENO huggingface dataset:
Aarhuus Stifts-Tidende, 1838-05-12
Efter Reqvisition fra Hr. Ingenieur=Capitain v. Dan bliver afholdt Licitation paa Hads og Ning Herreders Thingsted i Aarhuus Raadhuus, Mandagen den 21de d. M., Formiddag Kl. 10, over Udførelsen af 90 Favne Jord og Chaussee=Arbeide, samt Opførelsen af 20 Stkr. mindre Steenkister til Anlægget af et nyt Stykke Chaussee paa Vibye og Hasselager Byes Marker i Ning Herred. Conditionerne ere 8 Dage førend Auctionens Afholdelse til Eftersyn her paa Contoiret, og alle videre fornødne Oplysninger Arbeidets Udførelse betræffende, meddeles af Reqvirenten, Hr. Capitain von Dau i Aarhuus. Hads og Ring Herreders Contoir, den 10de Mai 1838. Efter Constitution. Nyholm.
Aarhuus Stifts-Tidende, 1838-05-12
Efter Reqvisition af Hr. Ingenieur=Capitain v. Bracht afholdes Licitation i Ølstvad Kro Fredagen den 25de d. M., Kl. 11 Formiddag, over følgende Arbeider, som blive at udføre indeværende Aar ved Ølst i Anledning af det nye Hovedlandeveis=Arbeide sammesteds, nemlig : Jordarbeidet paa 580 Favne. Transporten af de kløvede og hugne Steen til 5 Steenkister tvers under Veien, en Bro og 20 Overkjørsels=Steenkister over Vei grøfterne, samt af 1000 dobbelte Favne Bordursteen. Leverance af 56 Cubikfavne raae Steen til Broen og de store Steenkister. Leverance af 195 Cubikfavne Chaussesteen med sammes Lægning i Kassen. Leverance af 242 Cubikfavne harpet Gruus. Conditionerne blive 8 Dage forinden Licitationen henlagte til Eftersyn i Ølstvad Kro og hos Hr. Capitain v. Bracht i Randers, som tillige meddeler de nærmere Oplysninger. Nørhald=Støvring og Galthen Herreders Contoir i Randers, den 8de Mai 1838. J Herredsfogdens Fraværelse const. Leverkhuusen.
Aarhuus Stifts-Tidende, 1838-05-12
Efter Begjæring af Hr. Ingenieurcapitain v. Bracht, bliver Fredagen den 18de Dennes, om Formiddagen Kl. 10, paa Raadhuset her i Byen afholdt Licitation over det Veiarbeide, som i indeværende Aar bliver at udføre over Forligelsescommissair Holms Gaards Mark i Christrup Sogn, bestaaende af: 512 Favne Jordarbeide, 520 Favne Chausseearbeide, 2 store Steenkister tvers under Veien og 8 Overkjørselskifter over Veigrøfterne. Conditionerne ere 8 Dage forinden Licitationen til Eftersyn hos Reqvirenten, der meddeler de nærmere Oplysninger, Arbeidet betræffende. Rougs &c. Herredscontoir i Randers, den 7de Mai 1838. A. L. Reiersen.
Aarhuus Stifts-Tidende, 1838-05-12
Ifølge det Kgl. Rentekammers Ordre af 28de f. M. bliver Løverdagen den 26de ds., Formiddag Kl. 10, paa Horsens Raadstue afholdt Licitation over Leverancen af 200 Tdr. 2 Skpr. Havre, 1401 Lpd. 12 Pd. Høe, og 1201 Lpd. 8 Pd. Halm, at levere til det Slesvigske Curasseer-Regiment i Horsens paa den Dag i kommende Juni Maaned, som Regimentet selv bestemmer. Dette bekjendtgjøres herved. Horsens, den 5te Mai 1838. Ræder.
Aarhuus Stifts-Tidende, 1838-05-12
Mandagen den 14de dennes, Formiddag Kl. 11 slet, lader det Slesvigske Curasseer=Regiment ved Auktion, som afholdes paa Raadstuepladsen i Horsens, bortsælge 21 Udsætterheste; hvilket herved bekjendtgjøres. Horsens, d. 10 Mai 1838. T. Petersen.
Aarhuus Stifts-Tidende, 1838-05-12
Efter Begjæring af vedkommende Forliigs- og Udlægshaver bliver den Simon Nielsen i Thiirstrup Sønder Herred, Randers Amt, tilhørende Gaard, at Hartkorn, Ager og Eng 3 Td. 5 Skpr. 3 Fdkr. 1 Album, med Bygninger, Avl og Afgrøde, stillet til 3 Auctioner, som holdes : Fredagen den 1ste Juni dette Aar, hver Dags 15de – 29de Formiddag Kl. 10. og -De 2 første Auctioner blive afholdte her paa Raadstuen, men den 3die paa Eiendommen selv. – Conditionerne bekjendtgjøres ved Auctionerne og ere forinden til Eftersyn her paa Contoiret. Hvilket herved kundgjøres til Lysthavendes og tillige efter Placaten af 22de April 1817 til Panthavernes Efterretning. Sønder & Mols Herreders Contoir i Ebeltolt, den 10de Mai 1838. Stephensen.
Aarhuus Stifts-Tidende, 1838-05-12
Dampskibet Løven, Capitain N. Kierumgaard, som befordrer Passagerer, uden at medtage Gods, vil een Gang om Ugen, nemlig hver Onsdag, fare mellem Kiel og Faaborg. Det indtræffer i Faaborg henimod Middag og afgaaer igjen til Kiel mellem Kl. 11 1/2 og 12 1/2, dog maa Passagererne, i ethvert Tilfælde være i Faaborg Kl. 12. Reisende kunne medføre Heste og Vogne. Om Aftenen Kl. 7, efter Dampskibets Ankomst hertil, afgaaer Dilligenen til Hamborg. Passage Pengene blive erlagte til Capitain N. Rierumgaard ombord; iøvrigt meddeler Hr. Agent L P. Voigt i Faaborg nærmere Underretning. Kiel, den 5te Mai 1838. Paquetten "Prindsesse Caroline, Capt. N. J. Brasch, afgaaer herfra førstkommende Mandag den 14de dennes, Kl. 10 Aften, og medtager Passagerer, Qvæg og Stykgods. - Aarhuus, den 11te Mai 1838. J. H Agerup.
Aarhuus Stifts-Tidende, 1838-05-12
Skiveskydning. Med vedkommende Øvrigheds Tilladelse afholdes Søndagen den 20de Mai en Skiveskydning ved Jexen Kroe, over 3 Gevinster, nemlig: en ny Vogn, en JernKakkelovn, og et Sølv Lommeuhr, Alt til Værdi 90 Rbd. 1 Skydningen begynder Kl. 10 Formiddag. Anders Mikkelsen.
Aarhuus Stifts-Tidende, 1838-05-12
Trykt i Aarhuus Stiftsbogtrykkerie. At de af mig for Kjøbmændene A. Lewis og J. Meulengrachts Boer, med en Deel Debitorer her i Byen, indgangne Forliig, forsaavidt de ei ere opfyldte, ved næste Uges Udgang blive indleverede til Fogden til Execution, det har jeg ei villet undlade at bekjendtgjøre, for om Nogen endnu vil rette for sig og derved skaane saavel sig selv som mig for videre Ubehagelighed. Aarhuus, den 7de Mai 1838. C. Jngerslen.
Aarhuus Stifts-Tidende, 1838-05-12
Muurmester Pio i Kjøbenhavn, der som bekjendt har faaet kgl. Patent paa at fordrive Røg af Værelser og Kjøkkener, vil komme til Aarhuus først i næste Maaned, hvis saa Mange ville forene sig om at benytte ham, at det nogenlunde kan svare Regning for ham, at gjøre denne Reise herover. De som ønske at benytte sig af ham, ville behage snarest muligt at melde saadant til det herværende Adressekontoir.
Aarhuus Stifts-Tidende, 1838-05-12
Klæde, af de meest brugelige Farver og udmærket god Bonitet, kan bekommes meget billigt hos N. Dinnesen, Farver i Skanderborg.
Aarhuus Stifts-Tidende, 1838-05-12
Den Leilighed som fortiden beboes af Hr. Bogholder Fabricius er til Michaeli Flyttetid at faae tilleie. Hans Bechs Enke.
Aarhuus Stifts-Tidende, 1838-05-12
En confirmeret Dreng af skikkelige Forældre kan strax antages i Lære hos Maler Nissen.
Aarhuus Stifts-Tidende, 1838-05-12
En Dreng af honnet Familie, som skriver og regner godt, og som har Lyst at lære Tobakspinderprofessionen, kan blive antaget i Lære til 1ste Novbr. d. A. hos L. Bønnelykke i Fredericia.
Aarhuus Stifts-Tidende, 1838-05-12
Følgende Værker sælges til hosføiede betydeligt nedsatte Priser, indtil Udgangen af September Maaned d. A., efter hvilken Tid, forsaavidt de ikke betydelige Oplag ei ere udsolgte, Priserne igjen forhøies i det mindste til det Dobbelte: R. F. Beckers Verdenshistorie, omarbeidet af J. G. Woltmann. Oversat og forøget af J. Riise. 12 Dele (173 Ark, stor Octav) 6 Rbd. (den oprindelige Priis var 32 Rbd.) Shakspeare's dramatiske Værker, oversatte af P. Foersom og P. F. Wulff med Portrait. 9 Dele, 229 Ark) 5 Rbd. (den seneste Bogladepriis var 19 Rbd.) Enkelte af de senere Bind kunne erholdes til Complettering a 1 Rbd. pr. Bind. Bestillinger modtages af Jessens Boghandling.
Aarhuus Stifts-Tidende, 1838-05-12
Søndagen den 13de Mai Kl. 4 tager Musiken sin Begyndelse i Tostnæs's Have.
Aarhuus Stifts-Tidende, 1838-05-14
No 79. den 14de Mai. Mandagen med Brevposterne Den til Forsendelse allene privilegerede Kongelig allernaadigst Tidende Stifts. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-05-14
Nyheder fra Udlandet. I Afrika har en fransk Kolonne, paa en Rekognosering mellem Constantineh og Stora, fundet Modstand, og maattet trække sig tilbage med Tab af nogle Døde og Saarede.
Aarhuus Stifts-Tidende, 1838-05-14
Den spanske Dronnings General, Espartero, har mellem Burgos og Briviena aldeles tilintetgjort et karlistisk Korps under den bekjendte Regri. 2000 Fanger hedder det - hvoriblandt 200 Officerer, samt hele det slagne Korps's Artillerie og Bagage, er falden i Seiervindernes Hænder.
Aarhuus Stifts-Tidende, 1838-05-14
Fra Bahia meldes under 20de Februar, at der, uagtet man slaaes daglig, ikke endnu var forefaldet noget Afgjørende. Henved en halvsneestusind Republikanere staae under Vaaben og kjæmpe som Fortvivlede.
Aarhuus Stifts-Tidende, 1838-05-14
Commandanten i Luxemburg har udstædt en Circulaire til alle Mairerne i de Communer som ligge omkring Fæstningen, indenfor dens strategetiske Kreds, hvori han erklærer dem, at han vil ansee enhver Demonstration, liig den i Strasser, som et Brud paa den bestaaende Orden (status quo) og behandle den som saadant. Gjæringen og Utilfredsheden i den hele Omegn er meget stor.
Aarhuus Stifts-Tidende, 1838-05-14
J Anledning af ovenmeldte Circulaire hedder det i en belgisk Tidende: "Ved Vaabenstilstanden blev det fastsat, at ingen Bevægelse eller Ophold af fremmede Tropper maatte finde Sted indenfor Fæstningens Rayons. Fremgangsmaaden i Strassen er et Brud paa alle Tractater, og med samme Ret kunne Preusserne overfalde hele Luxemborg.
Aarhuus Stifts-Tidende, 1838-05-14
Mellem det preussiske og det baierske Hof er opstaaet en saa alvorlig Uenighed, at der vexles skarpe Noter imellem dem. Aarsagen skal være, at nogle i München bosatte preussiske Undersaatter have faaet Ordre af den baierske Regjering til at reise bort, og det ene og alene paa Grund af Mistanke om, at disse Personer have i nordtydske Aviser ladet indføre Artikler imod det ultrammontane Uvæsen af det papistiske Partie.
Aarhuus Stifts-Tidende, 1838-05-14
De religiøse Stridigheder ville nu i nogen Tid træde i Baggrunden, i det mindste saavidt Berlin angaaer, hvor der nu kunstænkes paa Festiviteter til Modtagelsen af de mange høie Fremmede som i Løbet af de næstkommende Uger forventes til denne Stad.
Aarhuus Stifts-Tidende, 1838-05-14
Den 11te og 12te Mai ventedes Kongerne af Würtemberg og Hannover dertil, Begge med kongelig Pragt. Ogsaa forventes Kongen af Sachsen, Stor hertugerne af Weimar, Mecklenborg og Hessen, Hertugerne af Braunschweig og Dessau, Prinds Frederik af Holland a. Det kongl. Slot indrettes til den keiserlige Familie, hvis Sulte skal udgjøre over 200 Personer. Den 19de og 20de ventes Keiseren og Keiserinden af Rusland dertil. Ogsaa en tyrkisk Gesandt med en stor Suite (hvori, som Rygtet siger, der skal befinde sig en Snees delige Cirkasserinder),er kommen til Berlin. Hans Navn er Kiamil Paska. Den russiske Storfyrst=Thronfølger ventes den 5te Juni til Stockholm. J Sverrig vil Hs. K. H. opholde sig omtrent i 14 Dage, og besee alle dette Lands Mærkværdigheder, overalt ledsaget af Kronprinds Oscar. Fra Gothenborg vil Storfyrsten, indskibe sig til Kjøbenhavn. (Den 29de April fyldte Hs. K. H. sit 21de Aar.)
Aarhuus Stifts-Tidende, 1838-05-14
Fra London meldes, at Prinds Christian af Holstein Glücksborg vil som overordentlig Gesandt fra Danmark bivaane Dronning Victorias nærforestaaende Kronning.
Aarhuus Stifts-Tidende, 1838-05-14
Fædrelandet. Khvn., den 9de Mai. Med det kongl. Dampskib Kiel ankom igaar Eftermiddags Statholderen i Hertugdømmerne Slesvig og Holsteen, Landgrev Friederich af Hessen tilligemed Enkehertuginden af Glücksborg. Vi vide ikke, om det er i den Anledning, at Konstacademiets offentlige Udstilling imorgen er lukket for Publicum. (Khvnsp.)
Aarhuus Stifts-Tidende, 1838-05-14
Storfyrst Alexander, der, som tidligere meldt, paa sin Reise passerer Kjøbenhavn, for der at aflægge vor Konge, Chefen for det Holsteen-Oldenborgske, Huus, sit Besøg, vil ved denne Leilighed vorde led faget af General, Fyrst Liewen, der tidligere var russisk Gesandt i London, af Generallieutenant Kave lim, virkelig Statsraad Jonkowsky, Oberst Yourie witsch, Oberst Fyrst Dolgorucky, Oberst Baron Liewen, Kammerherre Tolstoy a. Fra Stockholm af skal vor derværende Gesandt, Grev Moltke, ledsage ham hertil, hvor der vil blive anviist ham Værelser paa Christiansborg Slot. Til den Tid forventes den nye Landingsbroe paa Toldboden, hvorpaa man alt har begyndt at arbeide, at blive færdig, ligesom de iaar til Midsommerstid berammede Troppeøvelser rimeligviis ville falde i samme Tid. (Khvnsp.)
Aarhuus Stifts-Tidende, 1838-05-14
Hs. M. Kongen har allernaadigst udnævnt Bondefoged Jørgen Hensen i Bunge, Fuldmægtig Hans Fintzen i Breckling og Amtsportner Henrich Werbes i Slesvig, til Dannebrogs mænd. (C. T.)–, den 12te Mai. Jgaar Eftermiddag afseilede Fregatten Rota, Capt. Dahlerup, til Livorno, samt Briggen "Alart, Capitainlieutn. Ellbrecht, og Briggen "St. Croix, Capitainlieutn. J. Schmidt, til Vestindien. (Berg. Av.)
Aarhuus Stifts-Tidende, 1838-05-14
Under 1ste d. M. er der tillagt Etatsraad og Justitiarius i den kgl. Landsover= samt Hof= og Stadsret, A. P. Thomsen, Ordre at indtræde som Justitsdirecteur ved Tallottoet. (C. T.)
Aarhuus Stifts-Tidende, 1838-05-14
I Tirsdags afseilede Cadetcorvetten Flora, under Commando af Capt. H. Thomsen, Ridder af Dannebrog, og gik Nordefter.
Aarhuus Stifts-Tidende, 1838-05-14
Redacteuren af Kjøbenhavnsposten er atter igaar frikiendt af Hof= og Stadsretten i en Trykkefrihedssag (angaaende den svenske Militairhistorie) samt saaledes, at det Offentlige udreder Omkostningerne.
Aarhuus Stifts-Tidende, 1838-05-14
- Den i Aar ved det kongl. Landcadetacademie afholdte Examen har givet følgende meget mærkelige Resultat: Der havde fremstillet sig til Cadetter Aspiranter ialt deraf bestod faldt igjennem 1ste Klasse 48. 2den – 3die 19 5 24 13 4de - 5te - 16 6 22 11 Altsaa af 347 Examinander faldt meget over Halvdelen igjennem, og kun 63 bestode deres Prøve. Blandt Examinanderne vare 21 Aspiranter, af hvilke 16 faldt igjennem og kun 5 bestode, saa at Forholdet mellem Academiets egne Elever er dette, at af 126 have 58 bestaaet, 68 derimod ikke. J det Hele er efter denne Examen 21 udnævnte til Officerer, 4 til Sergeanter, 8 afskedigede fra Korpset, og 16 Aspiranter ikke ad mitterede. (Khvnsp.
Aarhuus Stifts-Tidende, 1838-05-14
Cand. Liebmann holder i Sommer, som constit. Docent, Forelæsninger ved Kjøbenhavns Universitet over almindelig Botanik.
Aarhuus Stifts-Tidende, 1838-05-14
De berømte Violinvirtser Brødrene Mülker fra Braunschweig indtræffe hertil i næste Uge, saaledes at deres første Qvartet-Underholdning vil finde Sted den 16de eller 17de ds. Hver enkelt Billet vil komme til at koste 9 Mk.
Aarhuus Stifts-Tidende, 1838-05-14
- Under den paa Nørrebroe, ved Tjærekogning, opkomne Jldløs i Reebslagermester C. Svendsens Materialhuus havde Eieren alene sin egen Aandsnærværelse at takke for, at Jlden ikke ogsaa udbredte sig til Vaaningshuuset. Med øiensynlig Livsfare lykkedes det ham at udbringe omtrent 30 Skpd. Hamp og 50 Tdr. Tjære. Hans Tab var imidlertid ligefuldt føleligt; thi endeel Varer og kostbare Inventariestykker, hvoraf aldeles Jntet er assureret, brændte. Da Hr. Svendsen saae, at Alt var omspændt af Flammer og han ikke kunde redde Mere, mærkede han først, at han selv overalt var ilde tilredt af Jlden, og sprang da i en Grøvt for at dæmpe Heden. Foruden at Ansigt og Fødder ere meget beskadigede af Brandsaar, ere ogsaa begge hans Hænder saaledes forbrændte, at han sandsynligviis ikke i lang Tid vil kunne gjøre Brug af dem; hvilket er saameget desto sørgeligere, som det er en ung og dristig Mand. (Frid.) Ved en nylig paa Alkestrup Hovedgaard afholdt Sæd=Auction - saa fortælles der i den Frifindede betaltes Byg med 25 a 26 Mk., medens man i de nærmeste Kjøbstæder, Holbek og Kallundborg, skal kunne erholde denne Kornsort for 17 til 19 Mark pr. Tde. Aarsagen til denne Forskjell, den man ogsaa ved andre des. Auctioner vil have bemærket, maa søges i den lange Betalingshenstand, (almindeligviis til Michelsdag), der bringer forarmede Landmænd til at betale i dyre Domme hvad der og Foraaret mangler dem til Udsæd osv., og som siden, naar Betalingen skal præsteres, men ikke kan præsteres, udsætter dem og deres Familier forend større Trang og Elendighed. Den unge Nicolay Dmitrief Schäffer retfærdiggjorde i Aftes, ved imellem det første Stykke og Balletten at udføre Theema og Variationer for Violin af Beriot, fuldkomment den Berømmelse, hvormed fremmede Blade have omtalt ham og Navnet "Mirakelbarn, som man har tillagt ham.
Aarhuus Stifts-Tidende, 1838-05-14
Den tolvaarige Drengs Foredrag og Færdighed ere en udmærket Kunstners. Der er ikke allene i det Første dyb Følelse, men ved en Styrke og Fasthed i Gemyttet, der selv hos en ung Mand vilde være mærkelige, veed han at udbrede denne Følelse saaledes over sit hele Spil, at Foredraget faaer megen Klarhed, holdning og Adel. Den glimrende Færdighed, han besidder, udvikler han med en Kjækhed, og et Lune, som beviser, at den ikke er ængstlig tillært, men en genial Evne, der er udviklet under en omhyggelig Veiledning. Enhver af Variationerne fremkaldte et (Dagen.) særdeles enthusiastisk Bifald.
Aarhuus Stifts-Tidende, 1838-05-14
Den i Udlandet fordeelagtig bekjendte franske Sanger Hr. Graind'or synger i denne Tid i Monigattis Pavillon i Frederiksberg Allee.
Aarhuus Stifts-Tidende, 1838-05-14
De to undvegne Fæstningslaver ere nu paagrebne.
Aarhuus Stifts-Tidende, 1838-05-14
For Opdagelse af Gierningsmanden til det mellem Frederikssund og Slangerup begaaede Post røverie er udsat en Belønning af indtil 100 Rbdr.
Aarhuus Stifts-Tidende, 1838-05-14
Den anden Opførelse af Vaudevillen: Flugten til Sprogøe, mødte forleden Aften en saa heftig Opposition, at Stykket formodentlig ikke vil blive (Dagen.) givet oftere.
Aarhuus Stifts-Tidende, 1838-05-14
Den høifortjente Clausens Resignation har været ledsaget af Handlinger, der i lige Grad ere hædrende for ham og for hans Venner. Den 30te April indfandt samtlige kjøbenhavnske Præster sig hos ham, for at sige ham deres Embeds=Farvel. Den ærværdige Provst Holm var Ordfører ved denne høitidelige Leilighed. Ogsaa Fædrelandets Digter fyrste bidrog til at forskjønne den rørende, dybtgribende Fest; han havde skrevet: Frue=Menigheds Afskedssang til sin mangeaarige Lærer, Stiftsprovst Clausen." Universitetet har hædret Jubeloldingen. med et Doctordiplom. Men meer, end ved Ord, og ved Sang, og ved Diplomer, er Clausen hædret ved det Eftermæle, som, ikke blot i hans hidtilværende Menighed, ikke blot i Frue Provst og i Sjællands Stift, men i hele Danmark, knytter sig til hans Navn, og vi maae betragte det som en Løn herovenfra, at det forundes ham, i levende Live at være Vidne til dette Eftermæle. Clausen er en Præstesøn fra Carlum i det Slesvigske, og for 61 Aar siden er han dimitteret fra Horsens Skole, der med Stolthed, nævner ham blandt sine giæveste Fostersønner. 1789 begyndte han sin geistlige Bane som residerende Capellan i Maribo; 1796 forflyttedes han til Kallundborg; 1797 blev han udnævnt til anden Capellan ved den Kirke, hvis troe og nidkjære Præst han har været i samfulde 41 Aar, og skjøndt dette Tidsløb, i politisk og religiens Henseende, har været saa bevæget, som intet Andet, er Han dog stedse bleven sig selv liig! Det var som anden Capellan ved Frie Kirke, han, paa Reformationsfesten 1804 holdt hiin navnkundige Prædiken om den Opfordring, vi, i de nyeste Religionstildragelser, finde til at betænke, hvor lykkelige vi ere vedvor fornuftige Christendom." Den frimodige Prædikant havde deri, efter Embedspligt, revset Tidens slette Sæder, især dens Jrreligiøstet, uden Personsanseelse, men ogsaa, uden at nævne eller pege paa nogen enkelt Person. Kjøbenhavns Politimester,
Aarhuus Stifts-Tidende, 1838-05-14
Etatsraad Haagen, som allerede eengang før havde anklaget Clausen, indsendte ogsaa denne Prædiken der i Trykken var udkommen hos K. H. Seidelin) til det kongelige danske Cancellie, i den Formening, at Taleren havde, imod Forordningen af 27de Septbr. 1799, dadlet Statens fornemme Embedsmænd og stillet Regjeringens Indretninger i et ufordeelagtigt Lys. Cancelliet sendte Prædikenen, ledsaget af denne Anke, til Biskoppens og Præstens Erklæring. Biskop i Sjælland var dengang Balle, og vi behøve ikke at bemærke, at hans og Clausen's dogmatiske Synsmaader vare saa forskjellige, som muligt. Men Balle erklærede: Før vil jeg ophøre at være Biskop, og før vilde hele det gudfrygtige Borgerskab i Kjøbenhavn komme i Bevægelse, før et Haar skulde røres, paa den brave Clausens Hoved for denne Prædikens Skyld!" Clausen frikiendtes, som man af den danske Regjering kunde vente, og blev 1808 Lærer i Homiletik og Katechetik samt Meddirecteur ved det kongelige Pastoralseminarium med Prædikat af Professor, 1811 Sognepræst til Frue=Kirke og Stiftsprovst i Sjælland, 1812 Ridder af Dannebrog, 1814 Medlem af Skoledirectionen i Kjøbenhavn, 1817 Dannebrogsmand, 1818 beæret med Biskopsrang. J det Tidsrum, hvori han har virket, kan han med Rette kaldes Danmarks første praktiske Theolog. Hans i Trykken udgivne Taler udgjøre en betydelig Samling; tre Bind af hans Prædikener have oplevet tre Oplag; Mange af hans homiletiske Arbeider ere oversatte i fremmede Sprog. Han har, som ingen anden dansk Prædikant, stedse vidst at gribe hvad der for Øieblikket var det bevægende Element i Menneskelivet. Hans sidste trykte Prædiken er, og Referenten ikke feiler, den af ham i Frue=Kirke den 1ste November 1836 holdne Reformations=Jubelfest-Tale, Med hvilke Forsætter vi skulle indtræde i et nyt Aarhundrede efter Reformationens Jndførelse i vort Fædreland." Den 77aarige Gubbe taler her med samme indtrængende Kraft, som for en Menneskealder siden. Som Menneske har Clausen stedse fremraget blandt sine Samtidige ved en ubøielig Fasthed og Retskaffenhed i Charakteren. Vi kjende idet mindste ingen Samtidig, paa hvem følgende Stropher af Cramers berømte Ode bedre kunne anvendes, end paa ham: Nie har er gehenchelt; Mit Glauben seine freie Brust gestalt, Hat keinem Fürsten je um Schuz geschmeichelt, Das er ein Mensch war, nie verhehlt, War Vater, Mann und Freund und Unterthan, Der Armen Troster, ging die hohe Bahn, Des himmlischen Gebots mit festem Schritte. . .(Meddeelt.)
Aarhuus Stifts-Tidende, 1838-05-14
Fra det Holsteenske. J Apenrade svær mes stærkt for Justitsraad Ahlmann i Sønderborg, ved det forestaaende Valg. Kieler C. misbilliger Valget af denne Mand, da han i en Række af Aar har nydt en ikke ubetydelig Pension af Staten, medens man nu pludselig anseer ham for kraftig nok til at paatage sig en Deputerets Pligter. (R. Av.) Jfølge kgl. Resolution ere begge de ved Kanalopsynet i Rendsborg ledigtværende Poster blevne besatte med KhrreGrev Reventlow Criminil i Rendsborg og Oberstlieutn. v. Friis sammesteds, Begge uden Gehalt. Statskassen sparer derved 800 Rbdr.
Aarhuus Stifts-Tidende, 1838-05-14
Schleswig, den 9de Mai. Conferentsraad Hopp vil som kgl. Commissarius ved den forestaaende Stænderforsamling allerede indtræffe hertil den 12te. Efter Forlydende ville de Deputerede indfinde sig nogle Dage førend Stænderforsamlingen aabnes, for at raadslaae over de Gjenstande som for en Deel skulde været forhandlede ved Conferentsen i Eckernforde. – Som Candidater til Præsidentskabet i den Slesvigske Stænderforsamling nævner man fremfor alle Andre: Etatsraaderne Falk og Hensen. (N. 3.)